stanford-oval/wikipedia huggingface dataset:
תסרוקת
סוגי תסרוקות > ראסטות

ראסטות הן כינוי לתסרוקת הנוצרת באמצעות קשרים בשיער המכוסים בחוטים ברוב המקרים. בתרבות המערבית המודרנית נקלעות הראסטות באמצעות מסרגה קטנה. כדי להסירן נוהגים לרוב בעלי הראסטות לגלח את הראש לגמרי או כמעט לגמרי. העדויות הראשונות לראסטות נמצאו בחפירות ארכאולוגית במצרים, אשר חשפו גופות ממצרים העתיקה בעלות סגנון שיער זה ואף פאות נוכריות עם צמות ארוכות.
סוגי תסרוקות > אפרו

אפרו הוא תסרוקת ייחודית בה השיער מתרחב מהראש בצורה של הילה, ענן או כדור. אפרו דורש שיער מתולתל מאוד. עבור אנשים רבים ממוצא אפריקאי, אפרו הוא צורת השיער הטבעית שלהם. עם זאת, כל אחד מכל רקע אתני מסוגל לגדל אפרו אם שיערו מתולתל מאוד.
סוגי תסרוקות > הלוואה וחיסכון

הלוואה וחיסכון הוא כינוי שניתן לסוג של תספורת או תסרוקת של גברים מתקרחים, שבה שיער מאזור לא מקריח בראש מסודר כך שיסתיר את הקרחת. השם "הלוואה וחיסכון" ניתן על שום המטאפורה, לפיה האזור השעיר "מלווה" את השיער לקרחת, והוא שימוש הומוריסטי בשם הבנק הלוואה וחיסכון.
סוגי תסרוקות > קארה

תספורת קארה (באנגלית: bob cut), המכונה גם בוב או גרסון, היא תספורת קצרה עד בינונית, שבה גוזרים את השיער בקו ישר בדרך כלל סביב הראש, בגובה הלסת בערך, אך לא מתחת לכתפיים, לרוב עם פוני בחזית. גזרת הקארה הסטנדרטית חושפת את החלק האחורי של הצוואר ושומרת על כל השיער שמעל הכתפיים.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אנשים סידרו את שיערם בדרכים שונות, אשר הושפעו במידה ניכרת מהתרבות שבה הם חיו. תסרוקות הן סמלים של חשיבות ומעמד חברתי, גיל, מצב משפחתי, זהות לאומית או גזעית, אמונות פוליטיות ועמדות לגבי מגדר. בתרבויות רבות שיערן של הנשים מכוסה בציבור, לרוב מסיבות דתיות.
היסטוריה > היסטוריה עתיקה

בתרבויות עתיקות שיערן של הנשים עוצב בזהירות ובקפידה בדרכים מיוחדות ומגוונות. נשים צבעו את שיערן, סלסלו אותו ואספו אותו במגוון דרכים.
גורמים המשפיעים על בחירת התסרוקת

שיקולים הקשורים לאסתטיקה של התסרוקת נקבעים על ידי גורמים מרובים כמו התכונות הפיזיות של האדם, התדמית שהוא מעוניין לשדר והאינסטינקטים של מעצב השיער.
גורמים פיזיולוגיים כוללים את סוג השיער ודפוסי הגדילה שלו, צורת הפנים והראש מזוויות שונות והפרופורציות הכלליות של הגוף. לעיתים יעורבו גם שיקולים רפואיים.
ההצגה העצמית המשתקפת בתסרוקת הנבחרת יכולה להיות מכוונת לקונפורמיות עם הזרם המרכזי, לציוויים דתיים ועוד.
התסרוקת נוצרת על ידי סידור השיער בצורה מסוימת, באמצעות מסרקים, פן, ג'ל או מוצרים אחרים.
איש המקצוע העוסק בעיצוב שיער הוא ספר.
עיצוב השיער יכול לכלול גם תוספת של אביזרים כמו סרטים וסיכות המסיים להחזיק אותו במקומו, לשפר את המראה, או אף להסתיר אותו באופן חלקי או מלא, על ידי כיסויי ראש, למשל מטפחת ראש, כיפה, חג'אב או טורבן.
תהליך עיצוב השיער

התסרוקת נוצרת בתהליך של עיצוב שיער שיכול לכלול גזירה, סלסול, תוספות שיער, צביעת שיער ועוד.
תהליך עיצוב השיער > אורך וקיצור השיער

חיתוך השיער מיועד לשמר צורה מסוימת. פעולה זו יכולה לנוע בין גזירת הקצוות, לשינוי האורך ועד לגילוח השיער כליל. בעוד שישנן דרכים בהן אדם יכול לקצר את השיער של עצמו נהוג להפקיד אותה בידי אדם אחר. משום שלאדם יכול להיות מאוד קשה לשמור על סימטריה בשעת הגזרה של השיער בחלק האחורי של ראשו.
גזירת השיער יכולה לשפר את מראהו על ידי הסרה של קצוות פגומים או מפוצלים. עם זאת, היא אינה מזרזת את צמיחת השיער ואינה מסירה פגמים לכל אורך השיער.
מעצבי שיער נוהגים לשטוף את השיער כך שהוא יהיה לח בשעת הגזירה. בהשוואה לשיער יבש, קל יותר לעצב שיער רטוב משום שהמשקל הנוסף ומתח הפנים גורמים לשערות להתיישר ולהיצמד יחדיו באופן שמסייע ליצירת הצורה הרצויה.
תהליך עיצוב השיער > סירוק השיער

מברשות ומסרקים משמשים לארגון השיער והתרת הקשרים. פעולת הסרוק מכוונת אל כל השעירות לאותו הכיוון. היא גם מסירה קשקשים ושערות שנשרו אך נתפסו בין השערות האחרות.
תהליך עיצוב השיער > ייבוש השיער

מייבשי שיער מזרזים את תהליך הייבוש של השיער על ידי הזרמת אוויר, שמחומם בדרך כלל, על גבי השיער הרטוב ובכך מאיצים את קצב התאדות המים.
חום רב מידי עלול לגרום נזק לשיער. ניתן להרחיב את זרם האוויר כך שיגיע לשטח גדול יותר בעוצמה נמוכה יותר.
ראו גם

זקנים, תספורות ותסרוקות בחוק ומשפט
ילדה עם תסרוקת של צמה
אישה עם תסרוקת של זנב סוס במהלך תחרות טיפוס
בתסרוקת מסוג פוני השיער גזור מלפנים ונח על המצח.
ניתן ליצור תסרוקת מסוג אפרו רק עבור אנשים בעלי שיער מתולתל מאוד
בתרבויות עתיקות שיערן של הנשים עוצב בקפידה.
נמל התעופה הבין-לאומי של ז'נבה

נמל התעופה הבין-לאומי ז'נבה (ידוע גם כנמל התעופה קוונטרן; בצרפתית: Aéroport international de Genève) הוא נמל התעופה השני בגודלו בשווייץ.
שדה התעופה ממוקם 5 ק"מ ממרכז העיר ז'נבה וצמוד לגבול עם צרפת. בנמל ישנו מסלול המראות ונחיתות אחד, שהוא הארוך ביותר בשווייץ (3,900 מטר).
בשנת 2008 עברו 11,530,000 נוסעים בנמל ובשנת 2009 עברו 11,324,141 נוסעים. נמל התעופה הוא בסיס לחברות הלו, איזיג'ט שווייץ, ובסיס משני לסוויס.
נמל התעופה בנוי במודל מיוחד שבו הוא משרת שתי מדינות (שווייץ וצרפת) ולכן הטרמינל שבו מחולק כך שטיסות שיעדן הוא צרפת הסמוכה לא יצטרכו לעבור במכס ובחלק השווייצרי .נוסעים שיעדם צרפת עוברים במכס הצרפתי ולאחר מכן מועברים בעזרת אוטובוסים ישירות לצרפת, כך נוצר מצב שבו המטוס נוחת בשווייץ אבל נוסעיו עוברים ביקורת גבולות צרפתית.

אל על מפעילה כ-3 טיסות שבועיות בין תל אביב לז'נבה, סאן דור מפעילה טיסה שבועית עונתית בין תל אביב לז'נבה ואיזיג'ט שווייץ מפעילה כ-4 טיסות שבועיות בין תל אביב לז'נבה.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ב-11 באוקטובר 1919 החליטה המועצה הגדולה של ז'נבה להקים את שדה התעופה. וב-23 בספטמבר 1920 נחת המטוס הראשון. מהנמל הופעלו קווים לפריז, ליון, ציריך, מינכן ונירנברג.
גלריה

נמל התעופה בשנת 1948
נמל התעופה בשנת 1968
מטוס של סוויס במסלול ההמראה
מטוס של יונייטד איירליינס בנמל
בואינג 737-800 של אל על בנמל, אוקטובר 2018
מגדל הפיקוח בנמל התעופה בשנת 2007
ראו גם

נמל התעופה הבין-לאומי ציריך קלוטן
חסמבה דור 3

| --- | --- |

פתיח הסדרה
 סוגה:  פעולה, קומדיה, סדרת נעורים
 יוצרים:  דרור נובלמן רותי זייד
 כותבים:  דרור נובלמן רותי זייד יגאל מוסינזון (דמויות)
 בימוי:  דני סירקין
 שחקנים:  עודד קוטלר, נירה רבינוביץ', זאב רווח, הוגו ירדן, גבי עמרני, מוטי גלעדי, יאיר רובין, ציפי שביט, אקי אבני, יובל סגל, אורנה פיטוסי, שי-לי הירש, תומר אופנר, איתי תורג'מן, יוליה פלוטקין, סיון פרסלר, איציק כהן, דורית בר-אור, מגי אזרזר, יהודה לוי, מיקי גבע, הילה סעדה, אלכסנדר סנדרוביץ'
 פסקול:  גיל תורן דודוש קלמס   יקיר בן טוב
 ארץ מקור:  ישראל
 שפות:  עברית
 מספר עונות:  2
 מספר פרקים:  30
 הפקה
 מפיקים בפועל:  אילון רצ'קובסקי, יוסי עוזרד, גיא יקואל, יוחנן קרדו, נועה ליפשיץ, קובי הולי. מפיקה אמנותית: רנן מוסינזון
 עורכים:  טל רבינר
 צלמים:  גיורא ביח
 אורך פרק:  25-30 דקות
 שידור
 רשת שידור:  HOT3 
 רשת שידור בישראל:  HOT3 ערוץ הילדים, ניקלודיאון
 תקופת שידור מקורית:  2 באוקטובר 2010 – 6 בנובמבר 2013
 קישורים חיצוניים
 אתר הסדרה
 דף התוכנית ב-IMDb
 
חסמבה דור 3 היא סדרת טלוויזיה ישראלית שעלתה לשידור ב-2 באוקטובר 2010 בערוץ הוט 3 ובערוץ הילדים. העונה השנייה עלתה לשידור ב-14 באוגוסט 2013. שידורים חוזרים של הסדרה החלו בשנת 2014 בערוץ ניקלודיאון.
בסוף 2017 הסדרה ירדה מ-HOT VOD Young, לאחר הורדת ערוץ הילדים מ-HOT.
רקע: סדרת חסמבה המקורית

חסמבה (ראשי תיבות של "חבורת סוד מוחלט בהחלט"), הייתה קבוצת ילדים בדיונית, בסדרת הספרים של יגאל מוסינזון, שיצאה לאור בעשור הראשון של מדינת ישראל. חברי הקבוצה סייעו לארגון ההגנה במאבקו בשלטון המנדט הבריטי. בספרי ההמשך שנכתבו על התקופה שלאחר קום המדינה, סייעו לצה"ל במלחמתו באויבי ישראל. מפקד החבורה היה הילד ירון זהבי, וסגניתו הייתה הילדה תמר היפה. מרכז פעילותם של חברי הקבוצה היה במערה חשמלית בדיונית סודית בתל אביב, ומשם יצאו לפעולותיהם השונות.
סדרת ספרי חסמבה הייתה מפעל חייו של הסופר יגאל מוסינזון. לאחר שפרסם שישה עשר ספרי חסמבה, הפסיק מוסינזון את כתיבת הסדרה למשך מספר שנים, אך בהמשך נעתר לבקשות הקהל וכתב ספרי המשך. בסך הכל יצאו לאור 44 ספרים בסדרה, כאשר האחרון שבהם ("החסמבאים הגיבורים הולמים שוב") נכתב בשנת 1994, שנת פטירתו של מוסינזון.
ספרי חסמבה, ובעיקר שישה עשר הספרים הראשונים, צברו פופולריות רבה בקרב בני הנוער והמבוגרים בשני העשורים הראשונים לקום המדינה והיוו חלק בלתי נפרד מהתרבות הישראלית באותם זמנים.
שם הסדרה

שם הסדרה חסמבה דור 3 מהווה משחק מילים בין המונח דור 3 המייצג, נכון לאותה תקופה, קדמה וטכנולוגיה, ובין העובדה שהסדרה עוסקה בדור השלישי- בנכדים של חבורת חסמבה המקורית הנמצאים כבר בגיל השלישי.
לאחר מספר דיונים, הסדרה הוגבלה לצפייה מגיל 14.[דרוש מקור]
סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 17 | 17 | 2 באוקטובר 2010 | 15 בינואר 2011 |
|  | 2 | 13 | 13 | 14 באוגוסט 2013 | 6 בנובמבר 2013 |
עלילה > עונה 1

הסדרה חסמבה דור 3 מספרת את סיפורה של חבורת חסמבה, מעל 50 שנה לאחר הקמתה, כאשר הם בסביבות גיל 70 לחייהם. ירון ותמר התחתנו ונולד להם בן בשם אורי, שנהרג מסיבה כלשהי. נכדתם, רנן, גרה אצלם לאחר מותו של אביה. הסיפור האמיתי על אביה של רנן נחשף בפרק הראשון: הוא נחטף בפקודת סאני זורקין לאחר ששמר סודות מדינה. בניסיון כושל לשנות את זיכרונותיו, בורח ד"ר מיכה אייזקס, אחד מהמדענים במחלקת הפיתוח של "זורקום", על מנת להביא לתמר זהבי את המידע שנגנז ממנה כל כך הרבה שנים. פרדי זורקין, בפקודת סאני, שולח קבוצת חוטפים לחטוף את תמר. ירון, שמגלה זאת, יוצא יחד עם נכדתו ונער אחר שהתנדב לעזור לו, למצוא את תמר. סאני זורקין מנהלת חברת סלולר שמנהלת בחשאי פרויקט להעברת מסרים פרסומיים בתת-מודע, פרויקט בו המדען הראשי הוא דאנטה.
עלילה > עונה 2

לאחר שמשפחת זורקין בכלא, ואורי חזר, נוצרות בעיות חדשות אצל חבורת חסמבה, ואי אפשר להתעלם מהם. מר לרנר החליט שהוא רוצה לנקום יחד
עם מורן גרונר.
בעונה השנייה גונן, חברו של מורן, אינו משתתף אך מוזכר שמו בפרק הראשון של העונה השנייה.
בעונה השנייה של חסמבה דור 3 נקלעים חברי חסמבה להרפתקה חדשה, בדיוק כשהם מרגישים לא נחוצים ועומדים להתפרק. יואב צור, המפקד של חסמבה דור 2 מגייס אותם למשימה חדשה בשירות המדינה.
על חסמבה מוטל לעצור כת משיחית מסוכנת מלהניח ידיים על אוצר יהודי קדום בעל כוחות אדירים; מנהיג הכת הוא זרח זורקין אחיו של אלימלך זורקין, שמתכנן להשתלט על עם ישראל.
לשם כך הוא שכר את הטרוריסטית האקולוגית הבינלאומית אלקטרה שקשורה אל משפחת זהבי בעבותות של סוד אפל במיוחד.
בסוף חודש דצמבר 2012 החלו הצילומים לעונה השנייה של הסדרה, שעלתה לשידור בתאריך ה-14 באוגוסט 2013.
קהל היעד של הסדרה

במקור, "חסמבה" נכתבה לילדים בגיל בית הספר, ושני הסרטים שיצאו בעקבות הספרים ("חסמבה ונערי ההפקר" ב-1971 ו"חסמבה ושודדי הסוסים" ב-1985) נועדו גם הם לקהל יעד זה. לעומת זאת, בסדרה דבר זה לא מובן כל כך, מכיוון שהסדרה נעה על הקו שבין סדרת דרמה ופעולה למבוגרים לבין סדרה לנוער; מצד אחד, הטקסטים של הסדרה כתובים בצורה קלילה וילדותית - וגם כמה מגיבורי הסדרה הם נערים בגיל ההתבגרות - אך מצד שני, העלילה בנויה בצורה מורכבת וישנן הרבה סצנות אקשן עם שימוש באלימות ושפה גסה המאפיינות סדרות למבוגרים.
דמויות > חסמבה דור 1

| שם השחקן/נית | שם הדמות | מספר פרקים | עונות> 1 | עונות> 2 |
| --- | --- | --- | --- | --- |
| עודד קוטלר | ירון זהבי | 30 (בערך) | ראשי | ראשי |
| נירה רבינוביץ' | תמר היפה | 18 (בערך) | ראשי |  |
| הוגו ירדן | משה "הממושקף" ירחמיאל | 30 (בערך) | ראשי | ראשי |
| גבי עמרני | מנשה התימני | 30 (בערך) | ראשי | ראשי |
| מוטי גלעדי | עוזי הרזה שחורי | 17 (בערך) | ראשי |  |
| יאיר רובין | אהוד השמן | 30 (בערך) | ראשי | ראשי |
| ציפי שביט | שולמית החובשת | 30 (בערך) | ראשי | ראשי |


ירון זהבי (עודד קוטלר): המפקד המיתולוגי של חסמבה ותת-אלוף במילואים. בעלה של תמר ואבא של אורי וסבה של רנן .
תמר "היפה" זהבי (נירה רבינוביץ' עונה 1 ופרק 13 בעונה 2): סגנית המפקד בחסמבה. אשתו של ירון וסבתא של רנן. אמא לאורי. שופטת במקצועה, בעונה השנייה היא בטיול בקונגו וחוזרת בסוף הפרק האחרון.
משה "הממושקף" ירחמיאל (הוגו ירדן): חבר בחסמבה. לפני איחוד חסמבה, גר בבית אבות.
מנשה "התימני" (גבי עמרני): חבר בחסמבה. סבו של חופני.
עוזי "הרזה" שחורי (מוטי גלעדי) (עונה 1): חבר בחסמבה, שר התשתיות הלאומיות בממשלת ישראל. בגד בחסמבה לטובת סאני.
אהוד "השמן" (יאיר רובין): חבר בחסמבה, נשוי לשולמית החובשת. שוטר בגבולות הקו הירוק.
שולמית "החובשת" (ציפי שביט): חברה בחסמבה, אשתו של אהוד, פטפטנית וקלת דעת, בשלנית, עושה יוגה.
דמויות > חסמבה דור 2

| שם השחקן/נית | שם הדמות | מספר פרקים | עונות> 1 | עונות> 2 |
| --- | --- | --- | --- | --- |
| אקי אבני | אורי "אלפא" זהבי | 30 (בערך) | ראשי | ראשי |
| יובל סגל | יואב צור | 13 (בערך) |  | ראשי |
| אורנה פיטוסי | רחל הבוגדת/אלקטרה | 13 (בערך) |  | ראשי |


אורי זהבי (אלפא) (אקי אבני): נחטף על ידי חברת "זורקום" ונשלט על ידיה. בנם של ירון ותמר. המוציא לפועל של "זורקום" בעונה 1. אביה של רנן. בעונה 2 חוזר למוטב ועוזר לחסמבה.
יואב צור (יובל סגל, עונה שנייה): מפקד חסמבה דור 2. עבד בשירות משרד הביטחון וניהל מבצעים מסוכנים מטעם מדינת ישראל. סובל מנכות ממבצעיו הרבים. אובססיבי, נחוש וחסר מעצורים. לאחר מלחמת לבנון הראשונה התחיל לסבול מהפרעה נפשית והתחיל לחשוב שהוא המיועד למצוא את שרשרת החושן. אושפז במוסד לחולי נפש, ממנו ברח כדי לגייס את חסמבה למציאת החושן של בית המקדש. הסתנן לתוך חסמב"ה ביחד עם גילי שנרסקי, אותו הכיר ממסגרת מחויבות אישית של גילי, וביחד הקימו חבורה בשם חסמב"ה סמב"ח (חבורת סוד מוחלט בהחלט סמויה מאוד בתוך חסמבה), אך רחל ושרגא חושפים אותו. נאמר שהוא הרג את יוסי התימני, חבר חסמב"ה דור 2. נרצח על ידי שרגא השמן.
רחל "הבוגדת" (לשעבר "היפה")/אלקטרה (אורנה פיטוסי, עונה שנייה): לוחמת מיומנת שהוכרזה כבוגדת במדינה. עזבה את ישראל ופיתחה קשרים עם ארגונים טרוריסטיים ואנרכיסטיים. לפני שנים הייתה אהבת חייו של אורי זהבי, אך כיום שנאה עזה שוררת ביניהם. הם מקיימים קשר מיני על בסיס העובדה שרחל היא אמא של רנן. עובדת עבור זרח זורקין שמחזיק בבנה.
שרגא "השמן" (שי גולדשטיין, אורח בעונה שנייה): איש שירות ביטחון כללי רזה שסופר קלוריות. גרוש שלוש פעמים, ומשום כך עני באופן יחסי, ומשלים את הכנסתו במגוון אמצעים. חולם לבלות את שארית חייו באיים הקריביים. חברו היחיד הוא התוכי של חסמב"ה דור 2, זנזיבר. עוזר לזרח זורקין בחטיפת הילד של רחל הבוגדת ומנצל את זה על מנת שרחל הבוגדת תעבוד בשביל זרח זורקין. שומר על קשר גם עם חסמב"ה. רצח את יואב צור. בסוף העונה רחל רוצחת אותו.
ברוך "הג'ינג'י" (גל זייד, אורח בעונה שנייה) עובד המודיעין הישראלי. נחוש להחזיר מגילה השייכת לישראל ונכשל. נורה על ידי רחל בפרק הראשון.
דמויות > חסמבה דור 3

| שם השחקן/נית | שם הדמות | מספר פרקים | עונות> 1 | עונות> 2 |
| --- | --- | --- | --- | --- |
| שי-לי הירש | רנן המפקדת זהבי | 30 (בערך) | ראשי | ראשי |
| תומר אופנר | יגאל "איגי" מוצפי הסגן היפה | 30 (בערך) | ראשי | ראשי |
| איתי תורג'מן | חופני התימני | 30 (בערך) | ראשי | ראשי |
| יוליה פלוטקין | לודה ההאקרית | 30 (בערך) | ראשי | ראשי |



רנן זהבי המפקדת (שי-לי הירש): מפקדת חסמבה דור 3. הדמות הראשית בסדרה. נכדתם של ירון ותמר בתם של אורי ורחל, עונה 2 חברה של איגי, אך הוא נפרד ממנה והם חזרו בפרק האחרון.
יגאל "איגי" מוצפי הסגן היפה (תומר אופנר): תלמיד תיכון. עוזר לירון זהבי במסגרת מחויבות אישית. בעונה 2 חבר של רנן, אך נפרד ממנה בעקבות משבר שבו אמו עוזבת לחו"ל עם בן זוגה והם חזרו להיות ביחד בסוף העונה.
חופני "התימני" (איתי תורג'מן): נכדו של מנשה התימני. מנהל עסקי הימורים עם חברו הדתי יזהר. מאוהב בלודה. בעונה השנייה עוזב את לודה לטובת בת-אל, אך נפרד ממנה כשגילה שהיא חולת נפש וחזר ללודה.
לודה "ההאקרית" (יוליה פלוטקין): תלמידה ממוצא רוסי בבית הספר. האקרית. בת זוגו של חופני.
יובל נהרי "ההומו"  (סיון פרסלר): תלמיד בבית הספר, חבר של איגי. הומוסקסואל.
יזהר ברקו "התימני כונן"  (אמיר הלל): שותפו וחבר טוב של חופני בעסקי הימורים. למרות שהופיע כבר בעונה הראשונה הצטרף לחבורה רשמית רק בעונה השנייה.
גילי שנרסקי "לוחם הסייבר" (איתי שור, עונה שנייה): תלמיד תיכון, אקסצנטרי. מאוהב ברנן, ושואף להתקבל לחבורת חסמבה. בעל ידע רב במחשבים. עזר ליואב צור במסגרת מחויבות אישית ומממן את כל המבצעים שלו מהון שהרוויח בעקבות מכירת סטארט-אפ. הוא ויואב קוראים לעצמם "חסמב"ה סמב"ח" (חבורת סוד מוחלט בהחלט סמויה מאוד בתוך חסמב"ה).
דמויות > משפחת זורקין

| שם השחקן/נית | שם הדמות | מספר פרקים | עונות> 1 | עונות> 2 |
| --- | --- | --- | --- | --- |
| זאב רווח | אלימלך זורקין | 30 (בערך) | ראשי | ראשי |
| איציק כהן | זרח זורקין | 13 (בערך) | ראשי | ראשי |
| דורית בר אור (עונה 1)   מגי אזרזר (עונה 2) | סאני זורקין | 30 (בערך) | ראשי | ראשי |
| יהודה לוי (עונה 1)   מיקי גבע (עונה 2) | פרדי זורקין | 30 (בערך) | ראשי | ראשי |


אלימלך זורקין (זאב רווח), (גילם את אותה הדמות גם ב"חסמבה ונערי ההפקר"): אויבם הוותיק של החסמבאים ואביו של פרדי. מייסד תאגיד "זורקום". כלוא בבית הכלא עד אמצע עונה 2 ולאחר מכן הוא ופרדי משתחררים מהכלא ומשחררים את סאני.
זרח זורקין (איציק כהן, עונה שנייה), אבא של סאני, אחיו הקטן של אלימלך. עבריין מס לשעבר. מנהיג כת המעוניין למצוא את החושן של בית המקדש וכדי לגלות אותו הוא צריך למצוא המגילה המוצפנת. רואה בעצמו משיח. נקבר במנהרת הכותל.
סאני זורקין (דורית בר אור - עונה 1/מגי אזרזר - עונה 2): בתו של זרח זורקין (מתגלה באמצע עונה 2), ואחותו/בת דודתו של פרדי. ניהלה את זורקום. נולדה מיחסים בין זרח זורקין לאשתו של אלימלך בזמן שאלימלך היה בכלא הירדני. נקברת במנהרת הכותל. בסוף העונה השנייה הפכה לבת זוגו של דאנטה.
פרדי זורקין (יהודה לוי - עונה 1 / מיקי גבע - עונה 2): בנו של אלימלך זורקין. בעונה השנייה יושב בכלא עם אביו ואחותו/בת דודתו עד שהוא שוחרר עם אביו והבריח את סאני. התאהב בבת-אל והתחתן איתה בסוף העונה השנייה.
דמויות > עבריינים

אושרי ג'מאלי (מרטין אומנסקי, אורח בעונה ראשונה): עבריין בעל מועדון לילה, נהרג על ידי ירון במועדון על ידי רימון.
טאלב דאנגורי (ששי סמוכה, אורח בעונה ראשונה): עבריין בדואי, בן דודו של ג'מאלי, נהרג על ידי אורי.
דמויות > הצופים

מורן גרונר (רום ברנע, אורח בעונה ראשונה ושנייה): רשג"ד בצופים ותלמיד בבית הספר. חבר בכנופיה הסוגדת לשטן.
גונן טינגר (רז זלצרמן, אורח בעונה ראשונה): תלמיד בבית הספר. חברו של מורן.
נוגה (אלה ויטנברג, אורח בעונה ראשונה): חברה בצופים.
דמויות > דמויות נוספות

| שם השחקן/נית | שם הדמות | מספר פרקים | עונות> 1 | עונות> 2 |
| --- | --- | --- | --- | --- |
| אלכסנדר סנדרוביץ' | דאנטה | 30 (בערך) | משני | משני |
| זבולון מושיאשווילי | זבולון | 13 (בערך) |  | משני |
| חיים אלמקיס | גלאון | 13 (בערך) |  | משני |
| מירב גרובר | פינקוצ'ה | 13 (בערך) |  | משנית |
| הילה סעדה | בת-אל אברהמוב | 13 (בערך) |  | משנית |
| אורן זגמן | נירוונה | 13 (בערך) |  | משנית |
| ניקו ניתאי | הזקן | 13 (בערך) |  | משני |


דאנטה (אלכסנדר סנדרוביץ'): מדען יוצא חבר העמים. חבר של סאני. לשעבר עובד "זורקום" ומנהל הפיתוח והמחקר המדעי בה. בעונה השנייה, זרח זורקין שוכר את שירותיו המחקריים. נקבר במנהרת הכותל.
זבולון (זבולון מושיאשווילי, עונה שנייה): יד ימינו של זרח זורקין. סוכן כפול המשמש כמקור מודיעין של יואב צור. נרצח על ידי שרגא.
גלאון (חיים אלמקיס, עונה שנייה): עוזר של זורקין. נהרג בסוף העונה על ידי רחל.
פינקוצ'ה (מירב גרובר, עונה שנייה): יצאנית טובת לב, ערמומית ורודפת בצע, שמנשה שוכר כדי לפצות את משה על אהבת נעורים משנים עברו אשר נטשה אותו לטובתו, ובכך משה נשאר בתול כל חייו. מתחזה לכל מה שמשה רוצה: רומניה אוהבת ואלס.
בת-אל אברהמוב (הילה סעדה, עונה שנייה): מאהבתו של חופני, בת דודה של יזהר. קנאית בנוגע ליחסים של חופני ולודה (לה היא קוראת "מריה"). סובלת מ-OCD ובעלת נטיות אובדניות. הייתה עם יואב צור באותו בית חולים. בת דודה של נירוונה. מתחתנת עם פרדי בסוף העונה.
נירוונה (אורן זגמן, עונה שנייה): עובדת בפיצה יחד עם איגי (לו היא קוראת "איגואנה"). מאוהבת באיגי. מרבה לדבר בבדיחות. בת דודה של בת-אל ויזהר.
הזקן (ניקו ניתאי, עונה שנייה): ראש ישיבת "עדת היחד" בצפת. מחפש את המיועד למציאת שרשרת החושן.
דמויות > תפקידי אורח

בוני (דרור נובלמן) - מתנחל פדופיל ממוצא יהודי־אמריקאי. שותפו לעסקים של דאנגורי, נהרג בידי אורי.
מר לרנר (רוני בליץ): מנהל בית הספר בו לומדים רנן ואיגי. חבר בכנופיה הסוגדת לשטן. בעונה השנייה מגלים שהוא מאושפז באותו מוסד לחולי נפש שיואב היה מאושפז בו, עדיין חושב שהוא המנהל ושומע קולות של השטן.
ראש הממשלה (ירון לונדון) - יש חשש סביר להתנקשות בחייו, וחבורת חסמב"ה נערכת למנוע את ההתנקשות. ראש הממשלה המגולם על ידי לונדון, מגלה לירון זהבי באחד הפרקים, שהשתוקק בנערותו להצטרף לחבורת חסמבה. יש בכך מחווה לירון לונדון, שבהיותו נער נתן השראה לסופר יגאל מוסינזון כאשר יצר את הדמות של מפקד חסמבה.
"החיפושית האדומה" ג'ק סמית'  (יוסי גרבר, עונה שנייה, גילם את אותה הדמות גם במחזמר) - האויב המיתולוגי של חסמב"ה, שהיה קצין בתקופת המנדט הבריטי. אביו של הקונסול הבריטי. חולה אלצהיימר וחושב שהוא עדיין בתקופת המנדט.
תביעת תנועת הצופים

תנועת הצופים תבעה את חברת הוט על שימוש במדי הצופים ללא אישור, באופן הגורם לתנועה נזק תדמיתי. חברת "הוט" הוסיפה שיקופית הסבר: "כל קשר בין המתרחש בסדרה למציאות הוא מקרי בהחלט".
הערות שוליים

↑  אורי קציר,‏ סוד מוחלט בהחלט, באתר "הפנקס", 16 ביולי, 2010
↑  גלובס, תנועת הצופים נגד "חסמב"ה דור 3", רשת, 27 באוקטובר 2010
| "חסמבה" מאת יגאל מוסינזון |
| --- | --- | --- |
| דמויות | ירון זהבי • תמר הסגנית • אלימלך זורקין |  |
| מאיירים | שמואל כץ • מ' אריה • אשר דיקשטיין • גיורא רוטמן • עמירם תמרי • איקא ישראלי |  |
| סרטים וסדרות טלוויזיה | חסמבה ונערי ההפקר • חסמבה ושודדי הסוסים • חסמבה דור 3 |  |
| ספרים נבחרים | חסמבה או חבורת סוד מוחלט בהחלט |  |
לקטגוריה
| 0 | 1 | 2 |
| --- | --- | --- |
| הקודם: 2009, 2010 – דאוס | פרס האקדמיה הישראלית לטלוויזיה – תוכנית ילדים ונוער  2011 – חסמבה דור 3 | הבא: 2012 – אליפים |
| --- | --- |
בקרת זהויות :  NLI: 987012423469205171
תא נהג

בכלי רכב תא הנהג ("קבינה") הוא המקום ברכב בו יושב הנהג שנוהג ברכב ומפעיל את מערכותיו. תא הנהג כולל כיסא לנהג, מערכות שליטה וניהוג כגון הגה, דוושות ותיבת הילוכים, לוח מחוונים המאפשר לנטר את ביצועי הרכב (מהירות, דלק, סיבובי מנוע בסל"ד ועוד), מערכות בטיחות ולעיתים קרובות גם התקנים לנוחות הנהג (מזגן, רדיו, מערכת בידור ועוד).
בכלי רכב פרטיים כגון מכוניות אין תא נהג מובחן אלא הנהג יושב בתא הנוסעים. בכלי רכב מקצועיים וייעודיים כגון משאיות או קטרים אין תא נוסעים, אך יש מקום ישיבה אחד או יותר לצד הנהג או מאחוריו. לעיתים, הנוסע שיושב לצד הנהג מסייע בתפעול חלק ממערכות הרכב (כגון מנוף) או בניווט.
בכלי רכב כגון ציוד מכני הנדסי נקרא תא הנהג "תא מפעיל", שכן הנהג אחראי גם על תפעול כלל מערכות הכלי, לרבות התקנים ייעודיים (כגון כפות).
ערך זה הוא קצרמרבנושא הנדסה. אתם מוזמנים לתרום לוויקיפדיה ו.
2024 בצרפת

| 0 | 1 | 2 | 3 |
| --- | --- | --- | --- |
| «««  2023   2022  2021 |  דגל צרפת | 2024  בצרפת |  »»»  2025     |
כל ערכי השנים בצרפת • אירועים בולטים בעולם ב-2024 היסטוריה של צרפת • פורטל צרפת • לוח שנה של שנת 2024
שנת 2024 בצרפת היא השנה בה צרפת ציינה 1,037 שנות לאום.
הנהגה

נשיא – עמנואל מקרון (REM)
ראש ממשלה – אליזבת בורן (REM) עד 9 בינואר, מאז גבריאל אטאל
אירועים

9 בינואר – הפוליטיקאי הצרפתי היהודי גבריאל אטאל ממונה לתפקיד ראש ממשלת צרפת, ובכך הפך לאדם הצעיר ביותר שכיהן בתפקיד ולאדם ההומוסקסואל המוצהר הראשון שמכהן בתפקיד.
26 ביולי – 11 באוגוסט – אולימפיאדת הקיץ ה-33 התקיימה בפריז שבצרפת.
נפטרו

(קטגוריה:צרפתים שנפטרו ב-2024)
21 בפברואר – רוז'ה גימן, רופא ומדען מוח צרפתי, חתן פרס נובל לפיזיולוגיה או לרפואה (נולד ב-1924)
26 בפברואר – גבריאל באנון, כלכלן ואיש עסקים צרפתי-מרוקני, יועץ כלכלי של מדינאים וארגונים בארצות שונות (נולד ב-1928)
13 במרץ – פיליפ דה גול, אדמירל ופוליטיקאי צרפתי (נולד ב-1921)
21 במרץ – פרדריק מיטראן, פוליטיקאי, שחקן, תסריטאי, מגיש טלוויזיה, סופר, מפיק ובמאי צרפתי (נולד ב-1947)
מלחמת עמלק

ערך זה עוסק במלחמה לאחר יציאת מצרים. אם התכוונתם למשמעות אחרת, ראו .
אהרון וחור תומכים בזרועות משה בעת הקרב נגד עמלק ברפידים, בפסל של הפסל כריסטיאן דניאל ראוך.
מלחמת עמלק היא אירוע מקראי, המתואר בספר שמות, פרק י"ז, פסוקים ח'–ט"ו, בסוף פרשת בשלח. המלחמה התקיימה ברפידים זמן קצר אחרי יציאת מצרים. היה זה אירוע הלחימה הראשון שבו השתתפו בני ישראל.
בעקבות האירועים שהובילו למלחמה, הפך המאבק בעמלק לנושא חשוב במסורת היהודית. מאבק זה מתבטא במצווה זכור את אשר עשה לך עמלק ובמצוות מחיית זכר עמלק.
פרשת מלחמת עמלק היא הקריאה בתורה בבוקר פורים.
הסיפור המקראי

בזמן ששהו ישראל ברפידים, כחודש אחרי יציאת מצרים, הגיע עמלק והתחיל להילחם בהם. בפרשת כי תצא מתואר שהוא זינב בנחשלים, כלומר תקף את החלשים יותר שהלכו בסוף המחנה.
משה שלח את יהושע לאסוף אנשים ולהילחם בעמלק, ובעצמו עלה לראש הגבעה הסמוכה. בכל פעם שהרים משה את ידיו ישראל היו גוברים על עמלק, וכאשר היה מניח את ידיו עמלק היו מתגברים. כאשר כבדו ידיו של משה הוא התיישב על אבן, ואהרן וחור תמכו בידיו, כדי שיחזיק אותן למעלה. בסופו של דבר מתואר: ”וַיַּחֲלֹשׁ יְהוֹשֻׁעַ אֶת עֲמָלֵק וְאֶת עַמּוֹ לְפִי חָרֶב”. הפרשנים נחלקו האם הכוונה שהביס אותם (רשב"ם), הרג את החזקים שבהם והותיר את החלשים (רש"י), או שהצליח להחליש אותם, אך לא להרוג (חזקוני על פי המדרש).
הסיפור המקראי > אחרי הקרב

בעקבות המלחמה הצטווה משה לכתוב את סיפורו לזיכרון ולומר גם ליהושע שה' ימחה את זכר עמלק מתחת השמים. משה בנה מזבח וקרא לו "ה' נסי", ואמר שלה' יש מלחמה נצחית בעמלק.
בספר דברים צווה עם ישראל במצוות זכירת מעשה עמלק:
זָכוֹר אֵת אֲשֶׁר עָשָׂה לְךָ עֲמָלֵק בַּדֶּרֶךְ בְּצֵאתְכֶם מִמִּצְרָיִם. אֲשֶׁר קָרְךָ בַּדֶּרֶךְ וַיְזַנֵּב בְּךָ כָּל הַנֶּחֱשָׁלִים אַחֲרֶיךָ וְאַתָּה עָיֵף וְיָגֵעַ וְלֹא יָרֵא אֱלֹהִים.
כמו כן צווה עם ישראל במצוות מחיית עמלק:
וְהָיָה בְּהָנִיחַ ה' אֱלֹהֶיךָ לְךָ מִכָּל אֹיְבֶיךָ מִסָּבִיב בָּאָרֶץ אֲשֶׁר ה' אֱלֹהֶיךָ נֹתֵן לְךָ נַחֲלָה לְרִשְׁתָּהּ – תִּמְחֶה אֶת זֵכֶר עֲמָלֵק מִתַּחַת הַשָּׁמָיִם"
.
מלחמת שאול ודוד

בספר שמואל נשלח שאול להילחם בעמלק ולהכרית את זרעם, כנקמה על המלחמה במדבר. שאול מילא את הציווי אך לא בשלמות, ובעקבות כך הודח ממלכותו (ספר שמואל א', פרק ט"ו).
גם על דוד מוזכר שנלחם בעמלק:
ויהי אחרי מות שאול ודוד שב מהכות את העמלק וישב דוד בצקלג ימים שנים